
KUĢOŠANAS DROŠĪBAS KOMITEJA,

ATSAUCOTIES uz Konvencijas par Starptautisko Jūrniecības organizāciju 28. panta b) punktu par Komitejas funkciju;

ATZĪSTOT nepieciešamību nodrošināt obligātu kodeksu par industriālā personāla drošu pārvadāšanu ar kuģiem un tā drošību personāla pārvietošanas operācijās uz un no citiem kuģiem un/vai atkrastes iekārtām;

ATZĪMĒJOT rezolūciju MSC.521(106), ar kuru tā pieņēma 1974. gada Starptautiskās konvencijas par cilvēku dzīvības aizsardzību jūrā (turpmāk tekstā – Konvencija) XV nodaļu, lai padarītu Starptautiskā drošības kodeksa kuģiem, kas pārvadā industriālo personālu (IP kodekss), noteikumus obligātus atbilstoši Konvencijai,

savā 106. sesijā IZSKATĪJUSI IP kodeksu,

1. PIEŅEM IP kodeksu, kura teksts ir iekļauts šīs rezolūcijas pielikumā;

2. AICINA Konvencijas līgumslēdzējas valdības ņemt vērā, ka IP kodekss stāsies spēkā 2024. gada 1. jūlijā, stājoties spēkā Konvencijas XV nodaļai;

3. TURKLĀT AICINA līgumslēdzējas valdības apsvērt IP kodeksa brīvprātīgu piemērošanu, ciktāl tas ir praktiski iespējams, kuģiem, kuru bruto tilpība ir mazāka par 500, un kuģiem, kurus neekspluatē starptautiskajos reisos;

4. LŪDZ Organizācijas ģenerālsekretāru nosūtīt šīs rezolūcijas un tās pielikumā ietvertā IP kodeksa teksta apliecinātas kopijas visām Konvencijas līgumslēdzējām valdībām;

5. TURKLĀT LŪDZ Organizācijas ģenerālsekretāru nosūtīt šīs rezolūcijas un tās pielikumā iekļautā IP kodeksa teksta apliecinātas kopijas visiem Organizācijas dalībniekiem, kas nav Konvencijas līgumslēdzējas valdības.


PIELIKUMS

Industriālā personāla drošības apliecība
Industriālā personāla drošības apliecības aprīkojuma saraksts (IP veidlapa) 

1. Jūras atkrastes un enerģētikas nozarēm paplašinoties, ir parādījušās jaunas atkrastes industriālās darbības. Tas savukārt ir radījis augošu pieprasījumu nodrošināt industriālā personāla drošu pārvadāšanu uz un no citiem kuģiem un/vai atkrastes iekārtām.

2. Ir atzīts, ka drošības standarti spēkā esošajos IMO instrumentos pilnīgi neaptver konkrētus riskus, kas apdraud jūras operācijas atkrastes nozarēs, piemēram, personāla pārvietošanas operācijas.

3. Turklāt ir atzīts, ka šī kodeksa izstrādes laikā industriālais personāls ir īpaša personu kategorija, kas vēl jādefinē 1974. gada Starptautiskās konvencijas par cilvēku dzīvības aizsardzību jūrā (SOLAS) I nodaļas 2. noteikumā.

4. Tomēr ir atzītas arī grūtības, kas rodas tādēļ, ka spēkā esošajos IMO dokumentos nav skaidras industriālā personāla definīcijas un nav starptautiska drošības standarta industriālā personāla pārvadāšanai ar kuģi.

5. Lai izpildītu atkrastes un enerģētikas nozares pieprasījumu un novērstu šīs grūtības, ir izstrādāts Starptautiskais drošības kodekss kuģiem, kas pārvadā industriālo personālu (IP kodekss) ar nolūku papildināt spēkā esošos IMO dokumentus. Papildus kravas kuģu prasībām SOLAS noteikumos šis kodekss nosaka starptautisku drošības standartu kuģiem, kas pārvadā industriālo personālu, un tas veicinās drošu pārvadāšanu un drošu personāla pārvietošanu, novēršot papildu riskus, kas saistīti ar šādām operācijām.

6. Kodekss ir izstrādāts kuģiem, kurus ekspluatē SOLAS I nodaļas 2. noteikuma d) punktā noteiktajos starptautiskajos reisos. Tomēr atzīts, ka lielu skaitu industriālā personāla pārvadās vai nu konkrētas piekrastes valsts robežās, vai starp bāzēšanās ostu un atkrastes iekārtu ārpus teritoriālajiem ūdeņiem. Lai veicinātu kuģu, kas pārvadā industriālo personālu, starptautisko kustību un drošu ekspluatāciju, administrācijas tiek aicinātas piemērot šo kodeksu arī kuģiem, kurus ekspluatē tikai šādos reisos.

7. Kodekss attiecas uz kuģiem, kuru bruto tilpība ir 500 un lielāka. Tomēr ir atzīts, ka arī kuģi, kuru bruto tilpība ir mazāka par 500, var pārvadāt pasažierus, speciālo personālu un industriālo personālu, kuru kopskaits pārsniedz 12. Šādos gadījumos administrācija var piemērot kodeksa mērķus un funkcionālās prasības, ciktāl tas ir praktiski iespējams. Ja šādi kuģi atbilst IP kodeksam, administrācijas var apsvērt iespēju izsniegt industriālā personāla drošības apliecību kuģim, kas pārvadā vairāk nekā 12 industriālā personāla locekļus, ja šādā apliecībā ir norādīti visi atvieglojumi.
[bookmark: _TOC_250045]

[bookmark: _Toc224825591]I DAĻA. VISPĀRĒJAS PRASĪBAS

[bookmark: _Toc224825592][bookmark: _TOC_250044]1. Mērķis

Šā kodeksa mērķis ir nodrošināt industriālā personāla drošu pārvadāšanu ar kuģiem un tā drošību personāla pārvietošanas operāciju laikā, novēršot visus riskus, kas nav pietiekami mazināti ar piemērojamajiem 1974. gada Starptautiskās konvencijas par cilvēku dzīvības aizsardzību jūrā (SOLAS) drošības standartiem.

[bookmark: _Toc224825593][bookmark: _TOC_250043]2. Definīcijas

2.1. Pārvadāšana ir transportēšana, uzturēšanās uz kuģa vai abas šīs darbības.

2.2. Būtiskas sistēmas ir sistēmas, kas ir minētas SOLAS II-2. nodaļas 21. noteikuma 4. punktā.

2.3. HSC kodekss ir 2000. gada Starptautiskais ātrgaitas kuģu drošības kodekss, ko pieņēmusi Organizācijas Kuģošanas drošības komiteja ar rezolūciju MSC.97(73), ar grozījumiem.

2.4. Industriālais personāls (IP) ir visas personas, ko pārvadā vai kas uzturas uz kuģa, lai tās veiktu atkrastes industriālās darbības uz citiem kuģiem un/vai atkrastes iekārtās.

2.5. Vieta industriālajam personālam ir jebkura zona vai vieta, kur parasti paredzēta industriālā personāla uzturēšanās reisa laikā vai kam tas drīkst piekļūt.

2.6. Atkrastes industriālās darbības ir atkrastes iekārtu būvniecība, uzturēšana, demontēšana, ekspluatācija vai apkope saistībā ar, piemēram, atjaunīgās vai ogļūdeņraža enerģijas nozares, akvakultūras, okeāna dzīļu resursu izpēti un izmantošanu vai līdzīgām darbībām.

2.7. Personāla pārvietošana ir visas secīgās darbības personāla un tā aprīkojuma pārvietošanai jūrā uz kuģi, uz kuru attiecas šis kodekss, vai no tā un no cita kuģa vai atkrastes iekārtas vai uz to.

2.8. SOLAS 1974. gada Starptautiskā konvencija par cilvēku dzīvības aizsardzību jūrā, ar grozījumiem.

3.1. Uz katra kuģa, uz kuru attiecas šis kodekss, ir jābūt derīgai industriālā personāla drošības apliecībai.

3.2. Industriālā personāla drošības apliecību izdod kuģim, kas atbilst šā kodeksa prasībām, pēc tā sākotnējās vai atjaunošanas apskates.

3.3. Šajā noteikumā minēto apliecību izdod vai nu administrācija, vai tās atzīta organizācija saskaņā ar SOLAS XI-1. nodaļas 1. noteikumu. Jebkurā gadījumā administrācija uzņemas pilnu atbildību par apliecību.

3.4. Industriālā personāla drošības apliecību sagatavo atbilstoši šā kodeksa papildinājumā iekļautajam apliecības paraugam. Ja lietotā valoda nav angļu, franču vai spāņu valoda, tekstā iekļauj tulkojumu kādā no šīm valodām.

3.5. Industriālā personāla drošības apliecību derīguma termiņu, apskates datumus un apstiprinājumus saskaņo ar attiecīgajām SOLAS apliecībām atbilstoši SOLAS I nodaļas 14. noteikumam vai X nodaļas 3. noteikuma 2. punktam. Šādai apliecībai pievieno papildinājumu ar aprīkojuma sarakstu, kas ir jānodrošina saskaņā ar šo kodeksu.

3.6. Industriālā personāla drošības apliecību un aprīkojuma sarakstu izdod papildus attiecīgajām apliecībām, kas noteiktas SOLAS XV nodaļas 5. noteikuma 1.1. punktā.

Šīs nodaļas mērķis ir nodrošināt:

1.1.1. drošas darbības industriālā personāla pārvadāšanas laikā un

1.1.2. lai industriālais personāls atbilstu prasībām par veselības stāvokli un pārzinātu ar darba vidi saistītos apdraudējumus, tostarp riskus, kas saistīti ar personāla pārvietošanas operācijām.

[bookmark: _Toc224825598]1.2. Funkcionālās prasības

Lai sasniegtu iepriekš 1.1. punktā noteikto mērķi, III daļas noteikumos ir ietvertas turpmāk norādītās funkcionālās prasības.

Ir jānodrošina, ka industriālais personāls:

1.2.1. atbilst prasībām par veselības stāvokli;

1.2.2. spēj sazināties ar kuģa apkalpi;

1.2.3. ir piedalījies atbilstošās drošības apmācībā;

1.2.4. uz kuģa ir iepazīstināts ar attiecīgajam kuģim specifiskajiem drošības aspektiem un

1.2.5. uz kuģa ir iepazīstināts ar pārvietošanas līdzekļiem un aprīkojumu.

Šīs nodaļas mērķis ir nodrošināt visu personāla pārvietošanā iesaistīto personu drošību, tostarp drošus un piemērotus pārvietošanas līdzekļus un spēju droši veikt ar personāla pārvietošanu saistītās darbības.

Lai sasniegtu iepriekš 2.1. punktā noteikto mērķi, III daļas noteikumos ir ietvertas šādas funkcionālās prasības:

2.2.1. ir jānodrošina, ka tiek novērsti ievainojumi personāla pārvietošanas laikā;

2.2.2. personāla pārvietošanas līdzekļiem:

2.2.2.1. ir jābūt projektētiem, konstruētiem un uzturētiem tā, lai spētu izturēt slodzes, kurām tos pakļauj;

2.2.2.2. ir jābūt projektētiem un veidotiem tā, lai to saistītās funkcionalitātes zuduma vai samazināšanās gadījumā tie paliktu drošā stāvoklī, un

2.2.2.3. jāspēj pēc jaudas zuduma droši nogādāt pārvietojamās personas atpakaļ drošā vietā;

2.2.3. pozīcijas noturēšana jānodrošina un jāorganizē tā, lai novērstu nelaimes gadījumus personāla pārvietošanas laikā, un jāpanāk piemērotība darbam un mijiedarbībai ar citiem kuģiem vai atkrastes iekārtām;

2.2.4. ir jānodrošina, ka informācija par industriālā personāla skaitu uz kuģa un tā identitāti tiek pastāvīgi atjaunināta, lai nodrošinātu, ka vienmēr ir zināms personu faktiskais skaits uz kuģa.

[bookmark: _Toc224825603]3.1. Mērķis

Šīs nodaļas mērķis ir nodrošināt pienācīgu kuģa noturību gan nebojātā, gan bojātā stāvoklī, ņemot vērā kopējo personu skaitu uz kuģa.

[bookmark: _Toc224825604]3.2. Funkcionālā prasība

Lai sasniegtu iepriekš 3.1. punktā noteikto mērķi, kuģis ir jāprojektē ar tādām laikapstākļizturības un ūdensnecaurlaidīguma robežvērtībām, kas nodrošina atbilstību pienācīgam noturības standartam gan nebojātā, gan bojātā stāvoklī, ņemot vērā kopējo personu skaitu uz kuģa. Šī funkcionālā prasība ir ietverta IV un V daļas noteikumos.

Šīs nodaļas mērķis ir nodrošināt mehānismu iekārtas, kas spēj sniegt vajadzīgo funkcionalitāti, kura nepieciešama drošai navigācijai un personu drošai pārvadāšanai uz kuģa gan normālas ekspluatācijas laikā, gan jebkurā ārkārtas situācijā, ņemot vērā kopējo personu skaitu uz kuģa.

[bookmark: _Toc224825607]4.2. Funkcionālās prasības

Lai sasniegtu iepriekš 4.1. punktā noteikto mērķi, IV un V daļas noteikumos ir ietvertas šādas funkcionālās prasības:

4.2.1. ja mehānismu sistēmas (piemēram, sateču atsūknēšanas sistēmas) funkcionalitātei nepieciešamā jauda ir atkarīga no personu skaita uz kuģa, ir jānodrošina nepieciešamā papildu spēja;

4.2.2. stūres mehānisma sistēmām jāspēj nodrošināt stūrēšanu pēc jebkāda incidenta, kas ietekmē mehānismu iekārtas, un

4.2.3. būtiskajām sistēmām jābūt nepieciešamajai redundancei vai izolācijai, vai to kombinācijai, lai nodrošinātu spēju droši izvietot personas uz kuģa pēc jebkāda incidenta, kas ir ietekmējis mehānismu iekārtas, ņemot vērā personu skaitu uz kuģa.

Šīs nodaļas mērķis ir nodrošināt:

5.1.1. avārijas enerģijas avotus, kas spēj nodrošināt būtisko sistēmu nepieciešamo funkcionalitāti ārkārtas situācijās, ņemot vērā kopējo personu skaitu uz kuģa, un

5.1.2. visu uz kuģa esošo personu aizsardzību pret elektrobīstamību.

Lai sasniegtu iepriekš 5.1. punktā noteikto mērķi, IV un V daļas noteikumos ir ietvertas šādas funkcionālās prasības:

5.2.1. būtisko sistēmu avārijas elektroapgādei jābūt nepieciešamajai redundancei vai izolācijai, vai to kombinācijai, lai nodrošinātu spēju droši izvietot uz kuģa personas pēc jebkāda bojājuma, ņemot vērā personu skaitu uz kuģa un pienācīgai evakuācijai nepieciešamo laiku, un

5.2.2. jānodrošina piesardzības pasākumi pret elektrošoku, aizdegšanos un citu elektrobīstamību.

[bookmark: _Toc224825612]6.1. Mērķis

Šīs nodaļas mērķis ir nodrošināt, ka kuģa un uz kuģa esošo personu drošība nepasliktinās, ja un kad mašīntelpai tiek nodrošināta periodiska neklātienes uzraudzība.

Lai sasniegtu iepriekš 6.1. punktā noteikto mērķi, IV un V daļas noteikumos ir ietvertas šādas funkcionālās prasības:

6.2.1. mašīntelpām ar periodisku neklātienes uzraudzību ir jānodrošina droša ekspluatācija, ņemot vērā personu skaitu uz kuģa, un

6.2.2. mašīntelpa ar periodisku neklātienes uzraudzību ir jāaprīko ar papildu vadības, uzraudzības un signalizācijas sistēmām, lai nodrošinātu drošu darbību, ņemot vērā personu skaitu uz kuģa, ar nolūku panākt tādu drošības līmeni, kas būtu līdzvērtīgs drošībai normāli uzraudzītā mašīntelpā.

Šīs nodaļas mērķis ir īstenot SOLAS ugunsdrošības mērķus vai HSC kodeksa ugunsdrošības pamatprincipus, ņemot vērā personu skaitu uz kuģa.

Lai sasniegtu iepriekš 7.1. punktā minēto mērķi, līdzekļi SOLAS ugunsdrošības funkcionālo prasību vai HSC kodeksa ugunsdrošības pamatprincipu izpildīšanai, ņemot vērā personu skaitu uz kuģa, ir ietverti IV un V daļas noteikumos.
[bookmark: _TOC_250034]
[bookmark: _Toc224825617]8. Glābšanas līdzekļi un aprīkojums

[bookmark: _Toc224825618]8.1. Mērķis

Šīs nodaļas mērķis ir nodrošināt atbilstošus un pietiekamus līdzekļus kuģa drošai pamešanai un personu evakuācijai.

[bookmark: _Toc224825619]8.2. Funkcionālās prasības

Lai sasniegtu iepriekš 8.1. punktā noteikto mērķi, IV un V daļas noteikumos ir ietvertas šādas funkcionālās prasības:

8.2.1. glābšanas peldlīdzekļu ietilpībai ir jābūt pietiekamai, lai uzņemtu visas uz kuģa esošās personas;

8.2.2. atbilstošiem un pietiekamiem individuālajiem glābšanas līdzekļiem ir jābūt pieejamiem visām personām uz kuģa;

8.2.3. jābūt nodrošinātai pietiekamai pulcēšanās un ārkārtas pulcēšanās vietai;

8.2.4. jānodrošina kuģa sakaru un signalizācijas sistēmas ārkārtas saziņai ar visām personām uz kuģa un

8.2.5. jānodrošina līdzekļi personu drošai izcelšanai no ūdens.

[bookmark: _TOC_250033][bookmark: _Toc224825620]9. Bīstamā krava

[bookmark: _Toc224825621]9.1. Mērķis

Šīs nodaļas mērķis ir nodrošināt industriālā personāla drošu pārvadāšanu, transportējot un apstrādājot bīstamu kravu uz kuģiem, kas sertificēti saskaņā ar šo kodeksu, ņemot vērā kopējo personu skaitu uz kuģa.

[bookmark: _Toc224825622]9.2. Funkcionālā prasība

Lai sasniegtu iepriekš 9.1. punktā noteikto mērķi, jāņem vērā jebkādi apdraudējumi, ko rada bīstamās kravas transportēšana un apstrāde, un līdz minimumam jāsamazina risks visām personām uz kuģa, ņemot vērā bīstamās kravas veidu. Šī funkcionālā prasība ir ietverta IV un V daļas noteikumos.


[bookmark: _TOC_250032][bookmark: _Toc224825623]III DAĻA
[bookmark: _Toc224825624]NOTEIKUMI

1. noteikums. Industriālais personāls

1.1. Lai izpildītu II daļas 1.2.1. apakšpunktā noteikto funkcionālo prasību, visiem industriālā personāla locekļiem jābūt vismaz 16 gadus veciem un kapteinim ir jābūt pieejamam dokumentāram apliecinājumam par to, ka šī industriālā personāla fiziskais un veselības stāvoklis atbilst visām šā noteikuma prasībām, pamatojoties uz administrācijai pieņemamu standartu.

1.2. Lai izpildītu II daļas 1.2.2. apakšpunktā noteikto funkcionālo prasību, visam industriālajam personālam jāapliecina pienācīgas uz kuģa izmantotās darba valodas zināšanas, lai spētu efektīvi sazināties un saprast jebkurus kuģa apkalpes dotos norādījumus.

1.3. Lai izpildītu II daļas 1.2.3. apakšpunktā noteikto funkcionālo prasību, visam industriālajam personālam pirms kāpšanas uz kuģa ir jāpiedalās apmācībā vai instruktāžā par:

1.3.1. individuālo izdzīvošanu, kas ietver:

1.3.1.1. zināšanas par ārkārtas situācijām, kuras var rasties uz kuģa;

1.3.1.2. individuālā glābšanas aprīkojuma izmantošanu;

1.3.1.3. drošu nonākšanu ūdenī no augstuma un izdzīvošanu ūdenī un

1.3.1.4. iekāpšanu glābšanas peldlīdzeklī no kuģa un no ūdens ar uzvilktu glābšanas vesti;

1.3.2. ugunsdrošību, kas ietver zināšanas par ugunsbīstamības veidiem uz kuģiem un piesardzības pasākumiem ugunsgrēka novēršanai, un

1.3.3. individuālajiem drošības pienākumiem un sociālo atbildību, kas ietver:

1.3.3.1. izpratni par kapteiņa vai viņa pārstāvja uz kuģa pilnvarām;

1.3.3.2. kuģa apkalpes sniegto norādījumu izpildi un

1.3.3.3. uz kuģa lietotās drošības informācijas, apzīmējumu, zīmju un trauksmes signālu izprašanu.

1.4. Neatkarīgi no 1.3. punkta prasībām industriālo personālu, kura kvalifikācija atbilst administrācijai pieņemamam standartam, var uzskatīt par atbilstošu II daļas 1.2.3. apakšpunktā minētajai funkcionālajai prasībai.

1.5. Ar kuģi drīkst pārvadāt tikai tādu industriālo personālu, par kuru kapteinis ir saņēmis dokumentāciju, kas apstiprina, ka šāds personāls ir piedalījies šajā noteikumā paredzētajā apmācībā vai instruktāžā.

1.6. Lai izpildītu II daļas 1.2.4. apakšpunktā noteikto funkcionālo prasību, visam industriālajam personālam pirms kuģa iziešanas no ostas vai nekavējoties pēc uzkāpšanas uz kuģa jāpiedalās drošības ievadinstruktāžā par konkrēto kuģi, kas ietver šādu informāciju:

1.6.1. kuģa plāns;

1.6.2. individuālo glābšanas līdzekļu atrašanās vietas, pulcēšanās un iekāpšanas vietas, avārijas evakuācijas maršruti un pirmās palīdzības punkti;

1.6.3. drošības informācija, apzīmējumi, zīmes un trauksmes signāli uz kuģa un

1.6.4. rīcība trauksmes atskanēšanas vai ārkārtas situācijas izsludināšanas gadījumā.

1.7. Lai izpildītu II daļas 1.2.5. apakšpunktā noteikto funkcionālo prasību, visu industriālo personālu pirms pārvietošanas iepazīstina ar kuģa procedūrām, līdzekļiem un jebkādiem papildu drošības pasākumiem un aprīkojumu personāla pārvietošanai uz citiem kuģiem un/vai atkrastes iekārtām.

2. noteikums. Droša pārvietošana

2.1. Lai izpildītu II daļas 2.2.1. apakšpunktā noteikto funkcionālo prasību, ievēro šādus nosacījumus:

2.1.1. personāla pārvietošanas ierīcēm un līdzekļiem ir jābūt tīram, pienācīgi uzturētam un regulāri pārbaudītam, lai nodrošinātu tā izmantošanas drošumu;

2.1.2. personāla pārvietošanas līdzekļu uzstādīšana un izmantošana jāpārrauga atbildīgajam virsniekam un jāekspluatē pienācīgi sagatavotam personālam. Jānosaka drošības procedūras, kas jāievēro mehānisko iekārtu uzstādīšanā un ekspluatācijā iesaistītajam personālam;

2.1.3. jānodrošina sakaru līdzekļi starp uzraugošo atbildīgo virsnieku un komandtiltiņu;

2.1.4. visiem personāla pārvietošanas līdzekļiem ir jābūt pastāvīgi marķētiem, lai nodrošinātu katra līdzekļa identifikāciju apskates, inspekcijas un uzskaites vajadzībām. Uz kuģa jāglabā lietošanas un apkopes dokumentācija;

2.1.5. pirms personāla pārvietošanas operāciju sākšanas jāpārbauda personāla pārvietošanas līdzekļi, lai pārliecinātos par to pareizu darbību;

2.1.6. jānodrošina līdzekļi industriālā personāla drošai un netraucētai pārejai starp personāla pārvietošanas līdzekļiem un vietu uz kuģa, kur to transportē vai izmitina;

2.1.7. jānodrošina apgaismojums, ko var nodrošināt avārijas enerģijas avots, lai izgaismotu personāla pārvietošanas līdzekļus, ūdeni zem pārvietošanas līdzekļiem un iepriekš 2.1.6. apakšpunktā noteikto pāreju;

2.1.8. jābūt norādītai klāja zonai personāla pārvietošanai, un tai jābūt bez šķēršļiem;

2.1.9. plānojot personāla pārvietošanu jūrā un pirms tās ir jāveic darba drošības analīze. Šajā analīzē jāņem vērā vides apstākļi, kā arī ekspluatācijas un aprīkojuma ierobežojumi;

2.1.10. personāla pārvietošanas plānošanā jāņem vērā Organizācijas izstrādātie norādījumi vai citi atbilstoši administrācijai pieņemami norādījumi.

2.2. Lai izpildītu II daļas 2.2.2. apakšpunktā noteikto funkcionālo prasību, personāla pārvietošanas līdzekļus projektē, izgatavo, testē un uzstāda saskaņā ar administrācijai pieņemamiem standartiem vai klasificēšanas sabiedrības prasībām, ko administrācija atzinusi saskaņā ar SOLAS XI-1. nodaļas 1. noteikumu.

2.3. Papildus ievēro šādus nosacījumus:

2.3.1. personāla pārvietošanas līdzekļu konstrukcijai ir jābūt piemērotai izkārtojumam uz kuģa;

2.3.2. jāveic analīze, lai izvērtētu IP pārvietošanas līdzekļu un visu saistīto sistēmu atteices, kuras var pasliktināt pārvietošanas līdzekļu pieejamību un/vai apdraudēt iesaistīto personu drošību.

Šajā analīzē:

2.3.2.1. jāapsver sekas, kuras izriet no visu iekārtu un sistēmu atteices, ko rada viena atteice, ugunsgrēks jebkurā telpā vai jebkura ūdensnecaurlaidīga nodalījuma applūšana, kas varētu ietekmēt pārvietošanas līdzekļu pieejamību, un

2.3.2.2. jāpiedāvā risinājumi, lai nodrošinātu IP pārvietošanas līdzekļu pieejamību un visu iesaistīto personu drošību 2.3.2.1. apakšpunktā minēto atteiču gadījumā;

2.3.3. ja atsevišķs bojājums izraisa vairāku sistēmas komponentu atteici (atteice viena iemesla dēļ), visas izrietošās atteices jāizvērtē kopā. Ja viena atteice tieši izraisa citas atteices, tad visas šīs atteices jāizvērtē kopā.

2.4. Lai izpildītu II daļas 2.2.3. apakšpunktā noteikto funkcionālo prasību, ir jāizvērtē kuģa manevrēšanas spēja kopā ar paredzamo nepieciešamību noturēt kuģi noteiktā pozīcijā noteiktā laika posmā, lai nodrošinātu pozīcijas noturēšanas sistēmas pareizu izmantošanu.

2.5. Lai izpildītu II daļas 2.2.4. apakšpunktā noteikto funkcionālo prasību, ir jāievieš procedūras, ar ko pastāvīgi nodrošina pareizu informāciju par esošā personāla skaitu un identitāti uz kuģa.

[bookmark: _Toc224825625]IV DAĻA
PAPILDU NOTEIKUMI KUĢIEM, KAS SERTIFICĒTI SASKAŅĀ AR SOLAS I NODAĻU

1. noteikums. Vispārējas prasības

1.1. Ja šajā daļā nav skaidri noteikts citādi, kuģiem, kas pārvadā industriālo personālu, jāatbilst SOLAS prasībām kravas kuģiem un šīs daļas piemērojamajiem noteikumiem.

1.2. Kuģus, kas atbilst 1.1. punktam, papildus šīs daļas piemērojamajiem noteikumiem uzskata par tādiem, kas atbilst II daļas 3.–9. punktā noteiktajiem mērķiem un funkcionālajām prasībām.

2. noteikums. Sadalījums nodalījumos un noturība

2.1. Lai izpildītu II daļas 3.2. punktā noteikto funkcionālo prasību, ievēro šādus nosacījumus:

2.1.1. ja kuģis ir sertificēts pārvadāt vairāk nekā 240 personas, tam jāatbilst SOLAS II-1. nodaļas 5. noteikuma prasībām tā, it kā kuģis būtu pasažieru kuģis, un industriālo personālu uzskata par pasažieriem. Tomēr SOLAS II-1. nodaļas 5. noteikuma 5. punktu nepiemēro;

2.1.2. sadalījumam nodalījumos un avārijas noturībai jāatbilst SOLAS II-1. nodaļai, pieņemot, ka kuģis ir pasažieru kuģis un industriālo personālu uzskata par pasažieriem, ar šādām koeficienta R vērtībām:

2.1.2.1. ja kuģis ir sertificēts pārvadāt vairāk nekā 240 personas, koeficientam R piešķir vērtību “R”;

2.1.2.2. ja kuģis ir sertificēts pārvadāt ne vairāk kā 60 personas, koeficientam R piešķir vērtību “0,8R”;

2.1.2.3. ja kuģis ir sertificēts pārvadāt vairāk nekā 60 personas, bet ne vairāk kā 240 personas, koeficienta R vērtību nosaka, izmantojot lineāro interpolāciju starp iepriekš 2.1.2.1. un 2.1.2.2. apakšpunktā norādītajām vērtībām.

kur:

N = N1 + 2N2;

N1 = personu skaits, kādam ir nodrošinātas glābšanas laivas;

N2 = personu skaits (ieskaitot virsniekus un apkalpi), kādu ir atļauts pārvadāt ar kuģi papildus N1;

2.1.3. ja darba apstākļu dēļ atbilstību 2.1.2. apakšpunktam nav iespējams praktiski nodrošināt, pamatojoties uz N=N1+2N2, un ja administrācija uzskata, ka pastāv pietiekami zems bīstamības līmenis, var izraudzīties mazāku N vērtību, taču ne mazāku par N=N1+N2;

2.1.4. kuģiem, uz kuriem attiecas 2.1.2.1. apakšpunkts, SOLAS II-1. nodaļas 8. un 8-1. noteikuma un SOLAS II-1. nodaļas B-2., B-3. un B-4. daļas prasības piemēro tā, it kā kuģis būtu pasažieru kuģis un industriālais personāls būtu pasažieri. Tomēr SOLAS II-1. nodaļas 14. un 18. noteikumu nepiemēro;

2.1.5. izņemot turpmāk 2.1.6. apakšpunktā noteikto, kuģiem, uz kuriem attiecas 2.1.2.2. un 2.1.2.3. apakšpunkts, piemēro SOLAS II-1. nodaļas B-2., B-3. un B-4. daļas noteikumus tā, it kā kuģis būtu kravas kuģis un industriālais personāls būtu apkalpe. Tomēr SOLAS II-1. nodaļas 8. un 8-1. noteikuma prasības nav jāpiemēro, un SOLAS II-1. nodaļas 14. un 18. noteikumu nepiemēro;

2.1.6. visiem kuģiem, kas sertificēti saskaņā ar šo kodeksu, jāatbilst SOLAS II-1. nodaļas 9., 13., 19., 20. un 21. noteikumam tā, it kā kuģis būtu pasažieru kuģis.

3. noteikums. Mehānismu iekārtas

3.1. Lai izpildītu II daļas 4.2.1. apakšpunktā noteikto funkcionālo prasību, kuģim jāatbilst SOLAS II-1. nodaļas 35-1. noteikumam tā, it kā kuģis būtu pasažieru kuģis.

3.2. Lai izpildītu II daļas 4.2.2. apakšpunktā noteikto funkcionālo prasību, ja kuģis ir sertificēts pārvadāt vairāk nekā 240 personas, tam jāatbilst SOLAS II-1. nodaļas 29. noteikuma prasībām tā, it kā kuģis būtu pasažieru kuģis.

4. noteikums. Elektroinstalācijas

4.1. Lai izpildītu II daļas 5.2.1. apakšpunktā noteikto funkcionālo prasību, ievēro šādus nosacījumus:

4.1.1. instalācijām kuģos, kas garāki par 50 m un ar ko pārvadā ne vairāk kā 60 personas, papildus SOLAS II-1. nodaļas 43. noteikuma prasībām piemēro SOLAS II-1. nodaļas 42. noteikuma 2.6.1. apakšpunkta prasības, un

4.1.2. instalācijām kuģos, ar kuriem pārvadā vairāk nekā 60 personas, piemēro SOLAS II-1. nodaļas 42. noteikumu.

4.2. Lai izpildītu II daļas 5.2.2. apakšpunktā noteiktās funkcionālās prasības, instalācijām kuģos, ar ko pārvadā vairāk nekā 60 personas, piemēro SOLAS II-1. nodaļas 45. noteikuma 12. punktu.

5. noteikums. Mašīntelpas ar periodisku neklātienes uzraudzību

Lai izpildītu II daļas 6.2. punktā noteiktās funkcionālās prasības, kuģus, ar ko pārvadā vairāk nekā 240 personas, uzskata par pasažieru kuģiem saistībā ar SOLAS II-1. nodaļas E daļu.

6. noteikums. Ugunsdrošība

Lai izpildītu II daļas 7.2. punktā un 4.2.3. apakšpunktā noteiktās funkcionālās prasības, ievēro šādus nosacījumus:

6.1. ja kuģis sertificēts pārvadāt vairāk nekā 240 personas, piemēro SOLAS II-2. nodaļas prasības pasažieru kuģiem, kas pārvadā vairāk nekā 36 pasažierus, un

6.2. ja kuģis ir sertificēts pārvadāt vairāk nekā 60 personas, bet ne vairāk kā 240 personas, piemēro SOLAS II-2. nodaļas prasības pasažieru kuģiem, kas pārvadā ne vairāk kā 36 pasažierus, bet nepiemēro SOLAS II-2. nodaļas 21. un 22. noteikumu.

7. noteikums. Glābšanas līdzekļi un aprīkojums

Lai izpildītu II daļas 8.2. punktā noteiktās funkcionālās prasības:

7.1. kuģiem, ar ko pārvadā vairāk nekā 60 personas, piemēro SOLAS III nodaļas prasības pasažieru kuģiem, kas veic starptautiskus reisus, kuri nav īsi starptautiski reisi;

7.2. neatkarīgi no personu skaita uz kuģa, SOLAS III nodaļas 2. noteikumu un 19. noteikuma 2.3. punktu nepiemēro;

7.3. ja SOLAS III nodaļā ir izmantots termins “pasažieris”, ar to saprot industriālo personālu, kā paredzēts SOLAS XV nodaļas 2.3. noteikumā, un

7.4. neatkarīgi no iepriekš minētā 7.3. punkta nepieciešamo glābšanas vestu skaitu zīdaiņiem vai bērniem aprēķina, ņemot vērā tikai pasažieru skaitu uz kuģa.

8. noteikums. Bīstamā krava

[bookmark: _Toc224825626]8.1. Vispārējas prasības

Industriālais personāls drīkst ienest kuģī bīstamo kravu tikai savu pienākumu veikšanai ārpus kuģa un ar kuģa kapteiņa iepriekšēju piekrišanu. Šādu bīstamo kravu uzskata par kuģa kravu, un to pārvadā saskaņā ar SOLAS VII nodaļas A daļu.

[bookmark: _Toc224825627]8.2. Iepakotas bīstamās kravas pārvadāšana

Lai izpildītu II daļas 9.2. punktā noteiktās funkcionālās prasības:

8.2.1. kuģiem, kas sertificēti pārvadāt vairāk nekā 240 personas, piemēro SOLAS II-2. nodaļas 19. noteikuma 3.6.2. apakšpunkta prasības pasažieru kuģiem, ar ko pārvadā vairāk nekā 36 pasažierus, un

8.2.2. saistībā ar IMDG kodeksa prasībām kuģus, kas sertificēti pārvadāt vairāk nekā 240 personas, uzskata par pasažieru kuģiem, un tos, kas sertificēti pārvadāt 240 personas vai mazāk, uzskata par kravas kuģiem.

[bookmark: _Toc224825628]8.3. Bīstamās beramkravas pārvadāšana

Lai izpildītu II daļas 9.2. punktā noteiktās funkcionālās prasības:

8.2.1. kuģiem, kas sertificēti pārvadāt vairāk nekā 240 personas, piemēro SOLAS II-2. nodaļas 19. noteikuma 3.6.2. apakšpunkta prasības pasažieru kuģiem, ar ko pārvadā vairāk nekā 36 pasažierus, un

8.3.2. saistībā ar IMSBC kodeksa prasībām personāla aizsardzības kontekstā uzskata, ka industriālais personāls ir personāls.

[bookmark: _Toc224825629]8.4. Bīstamu šķidro ķīmisko vielu, sašķidrinātu gāžu un naftas pārvadāšana

8.4.1. Lai izpildītu II daļas 9.2. punktā noteiktās funkcionālās prasības, ja vienlaikus pārvadā bīstamas šķidrās ķīmiskās vielas un/vai sašķidrinātas gāzes kā beztaras kravu un industriālo personālu, kuģim jābūt sertificētam saskaņā ar SOLAS VII nodaļas B vai C daļas prasībām vai jāatbilst standartam, kas nav zemāks par Organizācijas izstrādāto standartu, un jābūt sertificētam saskaņā ar to. Turklāt:

8.4.1.1. toksisku produktu, produktu ar zemu uzliesmošanas temperatūru vai skābju pārvadāšana nav atļauta, ja kopējais personu skaits uz kuģa pārsniedz 60;

8.4.1.2. industriālā personāla pārvadāšanai uz kuģa ir skaidri jāmarķē zonas un telpas, kurās industriālajam personālam nav atļauts iekļūt;

8.4.1.3. personāla pārvietošanas līdzekļi ir jāizvieto ārpus kravas zonas;

8.4.1.4. piekļuve personāla pārvietošanas līdzekļiem ir jāizvieto ārpus kravas zonas, ciktāl tas ir praktiski iespējams, un

8.4.1.5. personāla iekāpšana vai pārvietošana nedrīkst notikt vienlaicīgi ar kravas iekraušanu un izkraušanu.

8.4.2. Lai izpildītu II daļas 9.2. punktā noteiktās funkcionālās prasības, ja vienlaikus pārvadā naftu kā kravu, kā noteikts MARPOL I pielikumā, un industriālo personālu, piemēro iepriekš 8.4.1. apakšpunktā noteiktās papildu prasības.

8.4.3. Saistībā ar šo prasību:

8.4.3.1. “produkti ar zemu uzliesmošanas temperatūru” ir:

8.4.3.1.1. kaitīgas šķidras vielas, kuru uzliesmošanas temperatūra nepārsniedz 60°C;

8.4.3.1.2. nafta, kuras uzliesmošanas temperatūra nepārsniedz 60°C, un

8.4.3.1.3. sašķidrinātas gāzes, kam nepieciešama uzliesmojošo tvaiku detektēšana saskaņā ar ICG kodeksa 19. nodaļu;
8.4.3.2. “toksiski produkti” ir:

8.4.3.2.1. bīstamas ķīmiskās vielas, kam ir piemērojama IBC kodeksa 15.12. punkta īpašā prasība, un

8.4.3.2.2. sašķidrinātas gāzes, kam nepieciešama toksisko tvaiku detektēšana saskaņā ar ICG kodeksa 19. nodaļu, un

8.4.3.2.3. “skābes” ir bīstamas ķīmiskās vielas, kam ir piemērojama IBC kodeksa 15.11. punkta īpašā prasība.

8.4.4. Lai izpildītu II daļas 9.2. punkta funkcionālās prasības, pārvadājot sašķidrinātas gāzes bez taras, saistībā ar IGC kodeksa prasībām personāla apmācības un aizsardzības kontekstā industriālo personālu uzskata par personālu.


[bookmark: _Toc224825630]V DAĻA
PAPILDU NOTEIKUMI KUĢIEM, KAS SERTIFICĒTI SASKAŅĀ AR SOLAS X NODAĻU

1. noteikums. Vispārējas prasības

1.1. Ar ātrgaitas kravas kuģi, kas sertificēts saskaņā ar SOLAS X nodaļu, nedrīkst pārvadāt vairāk nekā 60 personas.

1.2. Ja šajā daļā nav skaidri noteikts citādi, ātrgaitas kuģiem, ar kuriem pārvadā vairāk nekā 60 personas, jāatbilst HSC kodeksa kravas kuģu prasībām un piemērojamajiem šīs daļas noteikumiem.

1.3. Uzskata, ka kuģis, kas papildus piemērojamajiem šīs daļas noteikumiem atbilst iepriekšējam 1.2. punktam, atbilst II daļas 3.–9. punkta mērķiem un funkcionālajām prasībām.

1.4. IP pārvadāšanu ar ātrgaitas kuģiem neuzskata par tranzīta reisu, kā noteikts HSC kodeksa 1.9.1.1. apakšpunktā, un ir vajadzīga kuģa ekspluatācijas atļauja.

1.5. Ja piemērojamajās HSC kodeksa prasībās izmanto terminu “pasažieris”, ar to saprot “personas uz kuģa, kas nav apkalpe”.

2. noteikums. Sadalījums nodalījumos un noturība

Lai izpildītu II daļas 3.2. punktā noteiktās funkcionālās prasības, ievēro šādus nosacījumus:

2.1. HSC kodeksa 2. nodaļas C daļas vietā piemēro HSC kodeksa 2. nodaļas B daļu, izņemot 2.13.2. un 2.14. punktu;

2.2. piemērojot HSC kodeksa 2. nodaļas noteikumus, ar vārdu “pasažieris” saprot “personas uz kuģa, kas nav apkalpe”. Turklāt pieņem, ka katras šādas personas svars ir 90 kg, nevis 75 kg.

3. noteikums. Mehānismu iekārtas

Lai izpildītu II daļas 4.2. punktā noteiktās funkcionālās prasības, HSC kodeksa 10. nodaļas B daļas noteikumus piemēro A kategorijas pasažieru kuģim HSC kodeksa 10. nodaļas C daļas vietā.

4. noteikums. Elektroinstalācijas

Lai izpildītu II daļas 5.2. punktā noteiktās funkcionālās prasības, piemēro HSC kodeksa 12.7.10. apakšpunktu.

5. noteikums. Mašīntelpas ar periodisku neklātienes uzraudzību

nav noteikumu

6. noteikums. Ugunsdrošība

nav noteikumu

7. noteikums. Glābšanas līdzekļi un aprīkojums

Lai izpildītu II daļas 8.2. punktā noteiktās funkcionālās prasības:

7.1. piemēro HSC kodeksa 4.2.3. apakšpunktu;

7.2. piemēro HSC kodeksa 8.4.3. apakšpunktu – ar frāzi “pasažieru telpas” saprot “vietu industriālajam personālam” un

7.3. nepieciešamo glābšanas vestu skaitu zīdaiņiem vai bērniem aprēķina, pamatojoties tikai uz pasažieru skaitu uz kuģa.

8. noteikums. Bīstamā krava

8.1. Industriālais personāls drīkst ienest kuģī bīstamo kravu tikai savu pienākumu veikšanai ārpus kuģa un ar kuģa kapteiņa iepriekšēju piekrišanu. Šādu bīstamo kravu uzskata par kuģa kravu, un to pārvadā saskaņā ar HSC kodeksa 7. nodaļas D daļu.

8.2. Lai izpildītu II daļas 9.2. punktā noteiktās funkcionālās prasības:

8.2.1. IP pārvadāšanai uz kuģa ir skaidri jāmarķē zonas un telpas, kurās IP nav atļauts iekļūt;

8.2.2. personāla pārvietošanas līdzekļi ir jāizvieto ārpus kravas zonas;

8.2.3. piekļuve personāla pārvietošanas līdzekļiem ir jāizvieto ārpus kravas zonas, ciktāl tas ir praktiski iespējams, un

8.2.4. personāla iekāpšana vai pārvietošana nedrīkst notikt vienlaicīgi ar kravas iekraušanu un izkraušanu.


PAPILDINĀJUMS

DROŠĪBAS APLIECĪBAS VEIDLAPA KUĢIEM, KAS PĀRVADĀ INDUSTRIĀLO PERSONĀLU

INDUSTRIĀLĀ PERSONĀLA DROŠĪBAS APLIECĪBA

Šo apliecību papildina ar industriālā personāla drošības apliecības aprīkojuma sarakstu (IP veidlapa).



(Oficiālais zīmogs)	(Valsts)
Izsniegta saskaņā ar

1974. gada Starptautiskās konvencijas par cilvēku dzīvības aizsardzību jūrā, ar grozījumiem. noteikumiem, pamatojoties uz pilnvarojumu, ko piešķīrusi


(valsts nosaukums),

izsniegusi 	
(pilnvarotā persona vai organizācija)

Informācija par kuģi1
Kuģa vārds ……………………………………………………………………..
Identifikācijas numurs vai burti ..................................................................................................
Reģistrācijas osta ……………………………………………………
Bruto tilpība ……………………………………………………
IMO numurs ...........................
Datums [dd/mm/gggg], kad kuģim ielikts ķīlis vai kad tas bijis līdzīgā būvniecības stadijā, vai attiecīgā gadījumā datums, kad sākti būtiskas pārbūves vai pārveides, vai modifikācijas darbi ...............................................................

AR ŠO APLIECINA, KA:

1. ☐ atzīmējiet rūtiņu, ja piemērojams

kuģa apskate ir veikta saskaņā ar Starptautiskā drošības kodeksa kuģiem, kas pārvadā industriālo personālu, I daļas 3. punkta noteikumiem kā kuģim, uz kuru attiecas Konvencijas XV nodaļas 3. noteikuma 1. vai 4. punkts.

1.1. Apskatē konstatēts, ka:

1.1.2. kuģa konstrukcija, aprīkojums, armatūra un materiāli un to stāvoklis visādā ziņā ir apmierinošs un šis kuģis atbilst Kodeksa attiecīgajām prasībām un

1.1.3. personāla pārvietošanas ierīces un līdzekļi, ja tādi ir uzstādīti, un to stāvoklis visādā ziņā ir apmierinošs un atbilst Kodeksa III daļas 2. noteikumam.

2. ☐ atzīmējiet rūtiņu, ja piemērojams

kuģa apskate ir veikta saskaņā ar Starptautiskā drošības kodeksa kuģiem, kas pārvadā industriālo personālu, I daļas 3. punkta noteikumiem kā kuģim, uz kuru attiecas Konvencijas XV nodaļas 3. noteikuma 2. vai 3. punkts.

2.1. Apskatē konstatēts, ka:

2.1.1. glābšanas līdzekļi un aprīkojums glābšanas laivām, glābšanas plostiem un glābējlaivām ir nodrošināts saskaņā ar attiecīgi Kodeksa IV daļas 7. noteikumu vai V daļas 7. noteikumu;

2.1.2. kuģis, ja ar to atļauts pārvadāt bīstamās kravas, atbilst attiecīgi Kodeksa IV daļas 8. noteikumam vai V daļas 8. noteikumam, un

2.1.3. personāla pārvietošanas ierīces un līdzekļi, ja tādi ir uzstādīti, un to stāvoklis visādā ziņā ir apmierinošs un atbilst Kodeksa III daļas 2. noteikumam (izņemot 2.1.7. apakšpunktu).

3. Šī apliecība nav derīga toksisku produktu, produktu ar zemu uzliesmošanas temperatūru un skābju pārvadāšanai gadījumos, kad uz kuģa kopā ir vairāk nekā 60 personas.

Šī apliecība ir derīga līdz ........……….............................…………………….. ………

Datums, kurā pabeigta apskate, uz ko balstīta šī apliecība (dd/mm/gggg):
……….....................

Izsniegts …………………………………………………………………………………..
(Apliecības izdošanas vieta)

.................................
(Izdošanas datums)                   (pilnvarotās amatpersonas, kas izdevusi šo apliecību, paraksts)

(Izdevējas iestādes zīmogs vai spiedogs atkarībā no konkrētā gadījuma)




[bookmark: _Toc224825631]IKGADĒJO, PERIODISKO UN STARPAPSKAŠU APSTIPRINĀJUMS

AR ŠO APLIECINA, ka Kodeksa I daļas 3. punktā paredzētajā apskatē ir konstatēts, ka šis kuģis atbilst Kodeksa attiecīgajām prasībām.

	Ikgadējā/periodiskā2 apskate:
	Paraksts ..............................
(Pilnvarotās amatpersonas paraksts)
Vieta: …………………………………………
Datums: ………………………………………
(Iestādes zīmogs vai spiedogs atkarībā no konkrētā gadījuma)

	Ikgadējā apskate / periodiskā apskate /starpapskate2:
	Paraksts ..............................
(Pilnvarotās amatpersonas paraksts)
Vieta: …………………………………………
Datums: ………………………………………
(Iestādes zīmogs vai spiedogs atkarībā no konkrētā gadījuma)

	Ikgadējā apskate / periodiskā apskate /starpapskate2:
	Paraksts ..............................
(Pilnvarotās amatpersonas paraksts)
Vieta: …………………………………………
Datums: ………………………………………
(Iestādes zīmogs vai spiedogs atkarībā no konkrētā gadījuma)

	Ikgadējā/periodiskā2 apskate:
	Paraksts ..............................
(Pilnvarotās amatpersonas paraksts)
Vieta: …………………………………………
Datums: ………………………………………
(Iestādes zīmogs vai spiedogs atkarībā no konkrētā gadījuma)





[bookmark: _Toc224825632]APSTIPRINĀJUMS APLIECĪBAS DERĪGUMA PAGARINĀŠANAI, JA TĀS DERĪGUMA TERMIŅŠ IR ĪSĀKS PAR PIECIEM GADIEM UN IR PIEMĒROJAMS KONVENCIJAS I NODAĻAS 14. NOTEIKUMA C) PUNKTS VAI 2000. GADA HSC KODEKSA 1.8.8. APAKŠPUNKTS

Kuģis atbilst attiecīgajām Konvencijas prasībām, un saskaņā ar Konvencijas I daļas 14. noteikuma c) punktu2 vai 2000. gada HSC kodeksa 1.8.8. apakšpunktu2 šī apliecība ir atzīstama par derīgu līdz .................

Parakstītājs: ..........................................................
(Pilnvarotās amatpersonas paraksts)
Vieta: ...................................................................
Datums: ...............................................................
(Iestādes zīmogs vai spiedogs atkarībā no konkrētā gadījuma)

[bookmark: _Toc224825633]APSTIPRINĀJUMS, JA ATJAUNOŠANAS APSKATE IR PABEIGTA UN IR PIEMĒROJAMS KONVENCIJAS I NODAĻAS 14. NOTEIKUMA D) PUNKTS VAI 2000. GADA HSC KODEKSA 1.8.9. APAKŠPUNKTS

Kuģis atbilst attiecīgajām Konvencijas prasībām, un saskaņā ar Konvencijas I nodaļas 14. noteikuma d) punktu2 vai 2000. gada HSC kodeksu2 šī apliecība ir atzīstama par derīgu līdz.........................................

Parakstītājs: ..........................................................
(Pilnvarotās amatpersonas paraksts)
Vieta: ...................................................................
Datums: ................................................................
(Iestādes zīmogs vai spiedogs atkarībā no konkrētā gadījuma)

[bookmark: _Toc224825634]APSTIPRINĀJUMS APLIECĪBAS DERĪGUMA PAGARINĀŠANAI LĪDZ APSKATES OSTAS SASNIEGŠANAI VAI PAR TERMIŅA PAGARINĀJUMU, JA IR PIEMĒROJAMS KONVENCIJAS I NODAĻAS 14. NOTEIKUMA E) VAI F) PUNKTS VAI 2000. GADA HSC KODEKSA 1.8.10. APAKŠPUNKTS

Šī apliecība saskaņā ar Konvencijas I nodaļas 14. noteikuma e)/f) punktu2 vai 2000. gada HSC kodeksa 1.8.10. apakšpunktu2 ir atzīstama par derīgu līdz ............................

Parakstītājs: .................................................
(Pilnvarotās amatpersonas paraksts)
Vieta: ...........................................................
Datums: ........................................................
(Iestādes zīmogs vai spiedogs atkarībā no konkrētā gadījuma)




[bookmark: _Toc224825635]APSTIPRINĀJUMS IKGADĒJĀ DATUMA PĀRNEŠANAI, JA IR PIEMĒROJAMS KONVENCIJAS I NODAĻAS 14. NOTEIKUMA H) PUNKTS VAI 2000. GADA HSC KODEKSA 1.8.12. APAKŠPUNKTS

Saskaņā ar Konvencijas I nodaļas 14. noteikuma h) punktu2 vai 2000. gada HSC kodeksa 1.8.12. apakšpunktu2 jaunais ikgadējais datums ir ..............

Parakstītājs: .........................................................
(Pilnvarotās amatpersonas paraksts)
Vieta: ...................................................................
Datums: ................................................................
(Iestādes zīmogs vai spiedogs atkarībā no konkrētā gadījuma)

Saskaņā ar Konvencijas I nodaļas 14. noteikuma h) punktu2 vai 2000. gada HSC kodeksa 1.8.12. apakšpunktu2 jaunais ikgadējais datums ir .........................

Parakstītājs: ......................................................
(Pilnvarotās amatpersonas paraksts)
Vieta: ................................................................
Datums: ............................................................
(Iestādes zīmogs vai spiedogs atkarībā no konkrētā gadījuma)

























1 Informāciju par kuģi ailēs var ierakstīt arī horizontāli.
2 Lieko svītrot.

Šo sarakstu pastāvīgi piestiprina industriālā personāla drošības apliecībai

[bookmark: _Toc224825637]APRĪKOJUMA SARAKSTS ATBILSTĪBAS NODROŠINĀŠANAI STARPTAUTISKAJAM DROŠĪBAS KODEKSAM KUĢIEM, KAS PĀRVADĀ INDUSTRIĀLO PERSONĀLU

Kuģa vārds ……………………………………………………………………..
Identifikācijas numurs vai burti ..........................
Kopējais personu skaits uz kuģa, kam izdota apliecība………………….........................................................................................................

	1. Kopējais personu skaits, kādam ir nodrošināti glābšanas līdzekļi
	……………………………

	


2. Kopējais glābšanas laivu skaits
2.1. Glābšanas laivās izvietojamo personu kopējais skaits
2.2. Daļēji slēgtu glābšanas laivu skaits
(attiecīgā gadījumā SOLAS III nodaļas 21. vai 31. noteikums vai HSC kodeksa 8.10. punkts, vai LSA kodeksa 4.5. punkts)
2.3. Pašiztaisnojošu, daļēji slēgtu glābšanas laivu skaits
(attiecīgā gadījumā SOLAS III nodaļas 21. vai 31. noteikums vai HSC kodeksa 8.10. punkts, vai LSA kodeksa 4.5. punkts)
2.4. Pilnīgi slēgtu glābšanas laivu skaits
(attiecīgā gadījumā SOLAS III nodaļas 21. vai 31. noteikums vai HSC kodeksa 8.10. punkts, vai LSA kodeksa 4.6. punkts)
2.5. Citas glābšanas laivas
2.5.1. Skaits
2.5.2. Veids

3. Glābšanas motorlaivu skaits (iekļauts iepriekš norādīto glābšanas laivu kopējā skaitā)
3.1. Ar prožektoriem aprīkotu glābšanas laivu skaits

4. Glābējlaivu skaits
4.1. Dežūrlaivu skaits, kas iekļauts iepriekš minēto glābšanas laivu kopējā skaitā

5. Glābšanas plosti
5.1. Glābšanas plosti, kam vajadzīgas apstiprinātas nolaišanas iekārtas
5.1.1. Glābšanas plostu skaits
5.1.2. Glābšanas plostos izvietojamo cilvēku skaits
5.2. Glābšanas plosti, kam nav vajadzīgas apstiprinātas nolaišanas iekārtas
5.2.1. Glābšanas plostu skaits
5.2.2. Glābšanas plostos izvietojamo cilvēku skaits

6. Jūras evakuācijas sistēmu (MES) skaits
6.1. Tajās izvietojamās personas

7. Peldoši glābšanas līdzekļi
7.1. Glābšanas līdzekļu skaits
7.2. Kopējais personu skaits, kādam var nodrošināt palīglīdzekļus

8. Glābšanas riņķu skaits

9. Glābšanas vestu skaits (kopējais)
9.1. Pieaugušo glābšanas vestu skaits
9.2. Bērnu glābšanas vestu skaits
9.3. Zīdaiņu glābšanas vestu skaits

10. Hidrotērpu skaits
10.1. Kopējais skaits

11. Siltumu aizturošu līdzekļu skaits1

	Kreisais borts
	Labais
borts

AR ŠO APLIECINA, ka šis saraksts ir pareizs visos aspektos.
Izsniegts …………………………………………………………………………………..
(Saraksta izsniegšanas vieta)
...............................
(Izsniegšanas datums)	(Tās attiecīgi pilnvarotās amatpersonas paraksts, kas ir izsniegusi šo sarakstu)

(Izdevējas iestādes zīmogs vai spiedogs atkarībā no konkrētā gadījuma)










1 Izņemot tos, kas paredzēti LSA kodeksa 4.1.5.1.24., 4.4.8.31. un 5.1.2.2.13. apakšpunktā.

Starptautiskā drošības kodeksa kuģiem, kas pārvadā industriālo personālu (IP kodeksa), kuru Starptautiskās Jūrniecības organizācijas Kuģošanas drošības komiteja pieņēmusi savā 106. sesijā 2022. gada 10. novembrī, kurš izklāstīts rezolūcijas MSC.527(106) pielikumā un kura oriģināls deponēts Starptautiskās Jūrniecības organizācijas ģenerālsekretāram, teksta APLIECINĀTA KOPIJA.

Starptautiskās Jūrniecības organizācijas ģenerālsekretāra vārdā: 


Londona, 2024. gada 4. jūnijs

